**Plán hodnotení operačného programu Technická pomoc
pre programové obdobie 2014 - 2020**

**Verzia dokumentu 2.0**

**(schválená Monitorovacím výborom pre OP TP na programové obdobie 2014 – 2020 dňa 02. 11. 2017)**

**Úrad vlády Slovenskej republiky**

**Riadiaci orgán pre operačný program Technická pomoc**

**Bratislava, september 2017**

**OBSAH**

[1. Úvod 3](#_Toc435782038)

[2. Legislatívny a metodický základ 4](#_Toc435782039)

[2.1 Legislatíva SR a EK 4](#_Toc435782040)

[2.2 Ďalšie podporné dokumenty SR a EK 5](#_Toc435782041)

[3. Plán hodnotení OP TP 6](#_Toc435782042)

[3.1 Vypracovanie plánu hodnotení 6](#_Toc435782043)

[3.2 Ciele, rozsah a koordinácia 7](#_Toc435782044)

[3.2.1 Cieľ Plánu hodnotení OP TP 7](#_Toc435782045)

[3.2.2 Rozsah Plánu hodnotení OP TP 7](#_Toc435782046)

[3.2.3 Koordinácia Plánu hodnotení OP TP 11](#_Toc435782047)

[3.3 Rámec hodnotenia 12](#_Toc435782048)

[3.3.1 Procesy a zodpovednosť v rámci hodnotení 12](#_Toc435782049)

[3.3.2 Začlenenie partnerov do procesov hodnotenia 14](#_Toc435782050)

[3.3.3 Indikatívny časový rozvrh hodnotení a poskytovania informácií 14](#_Toc435782051)

[3.3.4 Indikatívny finančný rozpočet 15](#_Toc435782052)

[3.3.5 Budovanie administratívnych kapacít 17](#_Toc435782053)

[3.3.6 Zverejnenie a využitie hodnotení 18](#_Toc435782054)

[3.3.7 Stratégia riadenia kvality hodnotiaceho procesu 19](#_Toc435782055)

[3.4 Indikatívny zoznam hodnotení 20](#_Toc435782056)

[3.5 Schvaľovanie a aktualizácia plánu hodnotení 33](#_Toc435782057)

[3.6 Vyhodnotenie plnenia plánu hodnotení 33](#_Toc435782058)

[3.7 Metódy hodnotení 34](#_Toc435782059)

[3.8 Zber údajov 34](#_Toc435782060)

[4. Zoznam použitých skratiek 36](#_Toc435782061)

[5. Použitá literatúra 38](#_Toc435782062)

# Úvod

Hodnotenie tvorí dôležitú súčasť riadenia európskych štrukturálnych a investičných fondov (ďalej aj ,,EŠIF“). Jeho úlohou je predovšetkým poskytnúť spätnú väzbu o tom, ako prebieha implementácia finančnej pomoci a podpory z prostriedkov EÚ, aký je vplyv a dopad implementácie EŠIF a čo je potrebné prípadne zmeniť.

Hodnotenie je neoddeliteľnou súčasťou programového cyklu a slúži ako nástroj riadenia európskych štrukturálnych a investičných fondov a prostriedok na zvýšenie kvality, účinnosti a efektívnosti operačných programov a slúži aj na posúdenie ich vplyvu a dopadov na dosahovanie cieľov stratégie Európa 2020 a na posilnenie politiky súdržnosti, európskej územnej spolupráce a integrovanej námornej politiky.

Úrad vlády Slovenskej republiky ako riadiaci orgán pre operačný program Technická pomoc (ďalej aj „RO OP TP“) vykonáva hodnotenie v zmysle čl. 54 až 57 Nariadenia EP a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (ďalej aj „všeobecné nariadenie“).

Pre zlepšenie kvality hodnotenia implementácie EŠIF je kľúčovým prvkom zostavenie plánu hodnotení a časového rámca hodnotení pre celé programové obdobie. Plán hodnotení by nemal byť záťažou, ale užitočným nástrojom pre zlepšenie implementácie finančnej pomoci EÚ.

# Legislatívny a metodický základ

Plán hodnotení OP TP vychádza z nariadení a metodických pokynov EK, slovenskej legislatívy a je doplnený o požiadavky zo strany CKO a skúsenosti RO OP TP, ktoré vychádzajú z programového obdobia 2007 – 2013.

## Legislatíva SR a EK

1. Zákon č. 292/2014 zo 17. septembra 2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov
2. Zákon č. 122/2013 Z. z. o ochrane osobných údajov a o zmene a doplnení niektorých zákonov
3. Nariadenie Európskeho parlamentu a Rady č. 1303/2013 zo dňa 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde, a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (ďalej len “všeobecné nariadenie”)
4. Nariadenie Európskeho parlamentu a Rady č.1304/2013 zo dňa 17. decembra 2013 o Európskom sociálnom fonde a o zrušení nariadenia (ES) č. 1081/2006
5. Nariadenie Európskeho parlamentu a Rady č.1301/2013 zo dňa 17. decembra 2013 o Európskom fonde regionálneho rozvoja a o osobitných ustanoveniach týkajúcich sa cieľa Investovanie do rastu a zamestnanosti, a ktorým sa zrušuje nariadenie (ES) č. 1080/2006
6. Nariadenie Európskeho parlamentu a Rady č. 1300/2013 zo 17. decembra 2013 o Kohéznom fonde, ktorým sa zrušuje nariadenie Rady (ES) č. 1084/2006
7. Delegované nariadenie Komisie (EÚ) č. 240/2014 zo 7. januára 2014 o európskom kódexe správania pre partnerstvo v rámci európskych štrukturálnych a investičných fondov
8. [Nariadenie Európskeho parlamentu a Rady (EÚ) č. 508/2014](http://eur-lex.europa.eu/legal-content/SK/TXT/?uri=uriserv:OJ.L_.2014.149.01.0001.01.SLK) z 15. mája 2014 o Európskom námornom a rybárskom fonde (ENRF)
9. Nariadenie Európskeho parlamentu a Rady (EÚ) č. 1299/2013 zo 17. decembra 2013 oosobitných ustanoveniach na podporu cieľa Európska územná spolupráca z Európskeho fondu regionálneho rozvoja
10. Smernica Európskeho parlamentu a Rady [95/46](http://eur-lex.europa.eu/LexUriServ/LexUriServ.do?uri=CELEX:31995L0046:SK:NOT) z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov

## Ďalšie podporné dokumenty SR a EK

1. Systém riadenia európskych štrukturálnych a investičných fondov pre programové obdobie 2014 – 2020 (ďalej aj ,,Systém riadenia EŠIF“)
2. Metodický pokyn Centrálneho koordinačného orgánu č. 20 k vypracovaniu plánu hodnotení operačných programov na programové obdobie 2014 – 2020 (ďalej aj ,,MP CKO č. 20“)
3. Guidance document for Programming period 2014 – 2020 Monitoring and Evaluation of European Cohesion Policy, European Regional Development Fund and Cohesion Fund[[1]](#footnote-1)
4. Guidance document for Programming period 2014 – 2020 Monitoring and Evaluation of European Cohesion Policy, European Social Fund[[2]](#footnote-2)
5. Guidance document on Evaluation Plans (Terms of reference for Impact evaluations, Guidance on Quality Management of External Evaluations)[[3]](#footnote-3)
6. Working Paper on Elements of strategic programming for the period 2014-2020
7. EVALSED The resource for the evaluation of Socio-Economic Development, Managing quality assurance and quality control[[4]](#footnote-4)

# Plán hodnotení OP TP

Účelom hodnotení operačných programov (ďalej aj ,,OP“) je zlepšiť kvalitu, účinnosť a efektívnosť riadenia, prípravných a implementačných procesov, a zároveň tým napomôcť k dosiahnutiu cieľov určených v OP, t. j. globálneho cieľa, špecifických cieľov a očakávaných výsledkov.

Plán hodnotení:

* je kvalitatívny nástroj riadenia a prostriedok na zvýšenie efektívnosti a účinnosti finančného riadenia OP;
* je strategický dokument, ktorý sprevádza OP v priebehu celého programového obdobia;
* je jedným z prvých krokov v procese hodnotenia;
* predstavuje rámcový plán hodnotiacich aktivít, ktoré plánuje vykonávať, resp. zabezpečovať OP;
* obsahuje hodnotenia zamerané na implementáciu OP;
* výsledky hodnotení obsiahnutých v pláne hodnotení by mali byť využívané pri riadení operačného programu a aktívne pôsobiť na prijímanie rozhodnutí vo vzťahu k stratégii OP.

## Vypracovanie plánu hodnotení

Operačný program Technická pomoc (ďalej aj ,,OP TP“) bol prijatý vykonávacím rozhodnutím Európskej komisie č. C (2014) 9945 zo dňa 15. decembra 2014 s celkovou alokáciou finančných prostriedkov vo výške 187 143 427 EUR (bez zdroja pro rata), z toho alokácia za EÚ zdroje predstavuje 159 071 912 EUR a výška národného spolufinancovania predstavuje
28 071 515 EUR.

Povinnosť vypracovať plán hodnotení vyplýva z čl. 56(1) a 114(1) všeobecného nariadenia. V zmysle uvedeného čl. 114(1) všeobecného nariadenia vypracuje a predkladá riadiaci orgán plán hodnotení na schválenie monitorovaciemu výboru (ďalej aj ,,MV“), po predchádzajúcom predložení na Centrálny koordinačný orgán (ďalej aj ,,CKO“), do 12 mesiacov po prijatí operačného programu Európskou komisiou, teda do 15. 12. 2015. Plán hodnotení je vypracovaný zároveň v nadväznosti na povinnosti riadiaceho orgánu stanovené v MP CKO č. 20.

Plán hodnotení OP TP je vypracovaný výlučne pre OP TP a Indikatívny zoznam hodnotení bude aktualizovaný podľa potreby, pričom zohľadní reálnu implementáciu OP TP.

Plán hodnotenia OP TP je rozdelený do 3 logických celkov a obsahuje:

* ciele, rozsah a koordináciu;
* rámec hodnotenia;
* indikatívny zoznam hodnotení.

## Ciele, rozsah a koordinácia

### Cieľ Plánu hodnotení OP TP

V zmysle MP CKO č. 20 hlavnými cieľmi Plánu hodnotení OP TP sú:

* zvýšenie kvality hodnotení prostredníctvom samotného plánovania, vrátane identifikácie a zberu potrebných údajov,
* príspevok k tvorbe a implementácii programov a politík založených na dôkazoch,
* podporenie efektívneho využitia výsledkov riadiacimi orgánmi,
* naplánovanie hodnotení dopadov – vzhľadom na špecifický charakter OP TP, nerelevanciu OP TP k tematickým cieľom a investičným prioritám sa v prípade OP TP nebude vykonávať hodnotenie dopadov,
* napomáhanie šíreniu poznatkov a výmene poznatkov,
* poskytnutie časového rámca hodnotení pre správy o implementácii a správy o pokroku.

Hlavným cieľom hodnotení OP TP je kontinuálne hodnotiť stav a pokrok implementácie OP TP, vrátane relevantných zmien vonkajšieho prostredia, a na tejto báze následne analyzovať dosiahnuté výsledky a výstupy. V prípade potreby by malo hodnotenie na základe zistení odporučiť realizáciu nápravných opatrení.

Plán hodnotení OP TP uvádza návrh hodnotiacich aktivít, ktoré by mali byť vykonané v jednotlivých fázach implementácie OP TP tak, aby na základe týchto hodnotiacich aktivít mohol RO OP TP v čo najväčšej možnej miere zabezpečiť efektívne a účinné riadenie OP TP, dosiahnutie globálneho cieľa, špecifických cieľov a očakávaných výsledkov a tým aj efektívne a účinné využívanie poskytnutých finančných prostriedkov.

Cieľom Plánu hodnotení OP TP je určiť vecný, časový, finančný a organizačný rámec jednotlivých hodnotení OP TP. Plán hodnotení OP TP predstavuje rámec, ktorý je nastavený flexibilne, s možnosťou jeho aktualizácie a operatívnym určovaním tém hodnotenia.

Najdôležitejšou časťou hodnotení OP TP bude posúdenie plnenia jednotlivých prioritných osí a špecifických cieľov OP TP.

### Rozsah Plánu hodnotení OP TP

V predchádzajúcom programovom období 2007 – 2013 bolo hodnotenie OP TP poznačené viacerými negatívnymi príčinami.

Relatívne nízke povedomie a praktické využívanie hodnotenia v procese riadenia verejných politík na Slovensku malo za následok, že politika súdržnosti bola prakticky jedinou oblasťou, v ktorej sa viac či menej pravidelne realizovali hodnotenia (do určitej miery požadované zo strany EK). V programovom období 2007 – 2013 sa však prístup k riadeniu politiky súdržnosti takmer výlučne sústredil na finančné aspekty implementácie, bez požiadaviek na informáciu o prínosoch využívania ŠF a KF. Na základe skúseností z programového obdobia 2007 – 2013 je základnou výzvou pre programové obdobie 2014 - 2020 nastavenie hodnotení OP TP tak, aby sa na jednej strane orientovali na strategické témy a oblasti politiky súdržnosti a zároveň flexibilne reagovali na individuálne potreby RO OP TP v previazanosti na programový cyklus. Hodnotenia budú prirodzenou súčasťou efektívneho a účinného riadenia OP TP, informácie získané prostredníctvom hodnotení OP TP budú slúžiť konkrétnemu účelu a poskytovať reálnu pridanú hodnotu v danom čase.

Takmer celé programové obdobie 2007 – 2013 bol RO OP TP organizačne súčasťou sekcie CKO. V dôsledku nedostatku administratívnych kapacít RO OP TP, úlohy RO OP TP v oblasti hodnotenia vykonával odbor monitorovania a hodnotenia zahraničnej finančnej pomoci. V programovom období 2014 – 2020 je RO OP TP organizačne odčlenený od CKO, tiež došlo k posilneniu a navýšeniu administratívnych kapacít priamo na RO OP TP a k vytvoreniu štandardizovanej pozície manažéra pre hodnotenie OP TP priamo na RO OP TP. Tieto skutočnosti umožnia RO OP TP efektívnejšie riadenie hodnotiacich aktivít.

 Rozsah Plánu hodnotenia OP TP je určovaný pôsobnosťou RO OP TP a predmetom hodnotenia sú intervencie, ktoré riadi. Rozsah konkrétneho hodnotenia bude určovať zadanie, resp. špecifikácia diela, ktoré môže definovať rozsah napr. podľa tematického zamerania, či podľa príslušnosti k prioritným osiam resp. špecifickým cieľom tak, aby sa hodnotenie sústredilo na hodnotiace otázky. Zadanie, resp. špecifikácia diela hodnotenia určí interval, ktorý bude predmetom hodnotenia z časového hľadiska.

Globálnym cieľom OP TP je vytvorenie vysoko odbornej a efektívnej podpory pre riadenie a implementáciu fondov EŠIF dobudovaním efektívneho systému regulácie EŠIF, zvýšením kvality administratívnych kapacít podieľajúcich sa na riadení, kontrole a audite EŠIF a ochrane finančných záujmov EÚ, čím OP TP prispeje k plneniu cieľov „Európa 2020 - Stratégia na posilnenie kvality a efektívnosti verejnej služby, najmä zlepšením riadenia ľudských zdrojov a posilnením analytických kapacít“ (Stratégia Európa 2020), ako aj Národného programu reforiem Slovenskej republiky.

OP TP je tematicky rozdelený do dvoch logických oblastí, ktoré sú zároveň aj prioritnými osami (ďalej aj ,,PO“):

* PO 1: Riadenie, kontrola a audit EŠIF
* PO 2: Systémová a technická podpora

V zmysle Partnerskej dohody SR OP TP nemá relevanciu k tematickým cieľom a investičným prioritám. Plán hodnotení OP TP teda zohľadňuje len tematické zameranie jednotlivých PO OP TP a špecifických cieľov v rámci nich.
Nasledujúca tabuľka zobrazuje prehľad PO, špecifických cieľov a očakávaných výsledkov ich realizácie.

Tabuľka č. 1 Prehľad PO, špecifických cieľov a očakávaných výsledkov ich realizácie

|  |  |  |
| --- | --- | --- |
| **Prioritná os** | **Špecifický cieľ** | **Očakávané výsledky** |
| Riadenie, kontrola a audit EŠIF | Zabezpečiť stabilizáciu pracovníkov subjektov zapojených do systému riadenia, kontroly a auditu EŠIF | 1. stabilný systém pre realizáciu programov EŠIF, pozostávajúci z dostatočných stabilných a kvalitných AK;
2. znížená fluktuácia AK EŠIF na základe jednotného systému riadenia pracovného výkonu AK na všetkých riadiacich, implementačných a kontrolných úrovniach;
3. plynulá implementácia programového obdobia 2014 - 2020 na základe transparentného systému riadenia a regulácie, kontroly a auditu EŠIF.
 |
| Zabezpečiť účinné informovanie a publicitu | 1. zabezpečená komunikácia odkazov EK, informovanosť a komunikácia;
2. zabezpečená výmena informácií na úrovni subjektov zapojených do riadenia, monitorovania, hodnotenia, informovania a komunikácie, budovanie sietí, riešenia podaní a podnetov, kontroly a auditu EŠIF.
 |
| Implementovať správny a transparentný systém riadenia, kontroly a auditu EŠIF | 1. vyššia kvalita a efektívnosť riadenia EŠIF;
2. lepšie výsledky implementácie EŠIF a OP TP;
3. vyššia plynulosť čerpania EŠIF počas celého programového obdobia, ktorá eliminuje enormné nápory na ľudské zdroje v závere programového obdobia;
4. vyššia kvalita a efektívnosť finančného riadenia, kontroly a auditu EŠIF;
5. pripravené strategické, analytické a koncepčné dokumenty na využívanie finančných prostriedkov v rámci politiky súdržnosti EÚ na programové obdobie po roku 2020.
 |
| Systémová a technická podpora | Zvýšenie kvality, štandardu a dostupnosti IS pre EŠIF | 1. zvýšenie kvality, štandardu a dostupnosti IS pre EŠIF;
2. skrátené reakčné časy riadiacich, implementačných a kontrolných orgánov EŠIF;
3. zníženie administratívnej záťaže procesov riadenia a implementácie EŠIF;
4. komunikovanie riadiacich, implementačných a kontrolných štruktúr prostredníctvom elektronických komunikačných a audiovizuálnych technológií na pravidelnej báze;
5. zvýšenie reportovacích možností ITMS2014+ - vytváranie pokročilých štatistických prehľadov, estimácií a zisťovaní o implementácii EŠIF;
6. zapracovanie a integrácia požiadaviek e-Kohézie a e-Governmentu s inými IS verejnej správy v oblasti riadenia EŠIF;
7. zapracovanie opatrení vyplývajúcich zo stratégie OP TP do centrálnych IS riadenia EŠIF a IS systémov finančného riadenia EŠIF;
8. zabezpečenie rozvoja princípov e-Kohézie a e-Governmentu a podpora synergie v oblasti riadenia EŠIF;
9. riadiace, implementačné a kontrolné štruktúry EŠIF vybavené modernými a funkčnými materiálno-technickými prostriedkami, ktoré navzájom komunikujú.
 |

### Koordinácia Plánu hodnotení OP TP

Proces hodnotenia na národnej úrovni koordinuje a zabezpečuje CKO prostredníctvom manažérov hodnotenia v spolupráci s ostatnými relevantnými útvarmi CKO, RO a gestorov horizontálnych princípov (ďalej len „gestori HP“).

Z pozície koordinačného orgánu zabezpečuje nasledovné úlohy:

* v priebehu programového obdobia vypracúva a aktualizuje metodické usmernenia pre procesy hodnotenia na národnej úrovni, ktoré sú nevyhnutné pre realizáciu kvalitných hodnotení v zmysle príslušných usmernení EK,
* zabezpečuje zdroje údajov, zber a spracovanie údajov potrebných pre hodnotenie Európskych štrukturálnych a investičných fondov v spolupráci so Štatistickým úradom SR, Sociálnou poisťovňou a ďalšími relevantnými inštitúciami,
* pripravuje Súhrnnú správu o aktivitách hodnotenia a výsledkoch hodnotení EŠIF za predchádzajúci kalendárny rok v termíne do 31. mája kalendárneho roka, ktorú predkladá členom Národného monitorovacieho výboru a partnerom ako informatívny dokument,
* pripravuje, v súlade s čl. 114 ods. 2 všeobecného nariadenia, súhrnnú správu o realizácii hodnotení v programovom období 2014 - 2020, v ktorej zhrnie všetky zistenia hodnotení uskutočnených počas celého programového obdobia a predloží ju EK do
31. decembra 2022,
* zriaďuje, určuje vecnú náplň činnosti a organizačne zabezpečuje fungovanie Pracovnej skupiny pre hodnotenie, ktorej členmi a pozorovateľmi sú zástupcovia CKO, RO, gestori HP, partneri, prizvaní zástupcovia z iných relevantných inštitúcií, resp. experti na jednotlivé oblasti a témy, a ktorá slúži na koordináciu a výmenu skúseností medzi RO v oblasti hodnotenia,
* spolupracuje s príslušnými útvarmi generálnych riaditeľstiev EK zameraných na hodnotenie a pravidelne sa zúčastňuje na pracovných skupinách pre hodnotenie organizovaných príslušnými generálnymi riaditeľstvami EK.

## Rámec hodnotenia

V zmysle MP CKO č. 20 rámec plánu hodnotenia definuje:

* Procesy a zodpovednosť v rámci hodnotení
* Začlenenie partnerov do procesov hodnotenia
* Indikatívny časový rozvrh hodnotení a poskytovania informácií
* Indikatívny finančný rozpočet
* Budovanie administratívnych kapacít
* Zverejnenie a využitie hodnotení
* Stratégiu riadenia kvality hodnotiaceho procesu

### Procesy a zodpovednosť v rámci hodnotení

V rámci hodnotení OP TP je za systém hodnotenia zodpovedný RO OP TP, ktorý koordinuje, plánuje a riadi hodnotenia. Procesy hodnotenia zabezpečuje a realizuje prostredníctvom manažérov pre hodnotenie OP. Zástupca RO OP TP - manažér pre hodnotenie OP je členom Pracovnej skupiny pre hodnotenie zriadenej CKO.

V súvislosti so zostavením Plánu hodnotení OP TP, koordináciou hodnotení, monitorovaním a kvalitou hodnotení v priebehu celého hodnotiaceho cyklu má RO OP TP v zmysle Systému riadenia EŠIF nasledovné úlohy:

* RO OP TP vypracuje Plán hodnotení OP TP pre programové obdobie 2014 – 2020 na programovej úrovni v súlade s čl. 56 a čl. 114 všeobecného nariadenia a metodickým usmernením EK – Monitorovanie a hodnotenie európskej kohéznej politiky (ESF) a Usmernenie o monitorovaní a hodnotení (EFRR a KF).
* RO OP TP vypracuje Plán hodnotení OP TP do 12 mesiacov od schválenia OP TP EK a predloží ho členom MV pre OP TP na schválenie.
* Plán hodnotení OP TP bude obsahovať hodnotenia, ktoré vyjadrujú potreby OP TP.
* RO OP TP predkladá Plán hodnotení OP TP na posúdenie CKO pred jeho predložením/schválením MV pre OP TP.
* RO OP TP aktualizuje Plán hodnotení OP TP podľa reálnej potreby RO pri implementácii OP.
* RO OP TP vykoná od roku 2016 na ročnej báze pravidelné hodnotenie plnenia špecifických cieľov na úrovni PO.
* RO OP TP poskytuje údaje potrebné na hodnotenie HP príslušným gestorom HP a hodnotiteľovi HP v prípade vykonávania hodnotenia HP v rámci OP TP, skupiny vybraných OP alebo všetkých OP.
* RO OP TP predloží EK v súlade s čl. 114 ods. 2 všeobecného nariadenia súhrnnú správu o vykonaných hodnoteniach v programovom období 2014 – 2020 za OP do
31. 12. 2022, v ktorej zhrnie hlavné zistenia hodnotení uskutočnených počas programového obdobia vrátane hodnotenia hlavných výstupov a výsledkov OP TP, ako aj pripomienky k predloženým informáciám.
* RO OP TP môže zriadiť a zabezpečiť fungovanie pracovnej skupiny pre hodnotenie v rámci svojho programu. Členmi tejto pracovnej skupiny sú zástupcovia vecne príslušných útvarov. Členmi môžu byť zástupcovia ďalších RO, SO, CKO, zástupcovia gestorov HP, zástupcovia iných relevantných inštitúcií, resp. prizvaní experti vo väzbe na príslušnú tému.
* RO OP TP zabezpečuje a realizuje procesy hodnotenia prostredníctvom manažérov pre hodnotenie OP.
* RO OP TP informuje CKO o začatí hodnotenia a ukončení hodnotenia.
* RO OP TP vykoná pred začatím procesu hodnotenia overenie funkčnej nezávislosti hodnotiteľov v každom jednotlivom prípade. V súlade s čl. 54 ods. 3 všeobecného nariadenia sa za funkčnú nezávislosť interného a externého hodnotiteľa považuje funkčná nezávislosť od orgánov zodpovedných za implementáciu OP/.
* RO OP TP zabezpečuje zdroje údajov, zber a spracovanie údajov potrebných na monitorovanie a hodnotenie v oblasti poskytovania finančnej pomoci z EŠIF v spolupráci so Štatistickým úradom SR, Sociálnou poisťovňou a s ďalšími relevantnými inštitúciami.
* RO OP TP zabezpečí potrebnú súčinnosť s hodnotiteľom tak, aby proces hodnotenia a záverečná hodnotiaca správa splnili stanovené kritériá kvality.
* RO OP TP zabezpečuje kvalitu hodnotiacich činností, ktoré sú založené na princípoch ako transparentnosť, nezávislosť, partnerstvo, šírenie výsledkov a pod.
* RO OP TP je povinný informovať o výsledkoch hodnotenia CKO, EK a relevantných partnerov a zverejňovať záverečné hodnotiace správy z hodnotenia (interného, externého alebo kombinovaného) na webovom sídle RO OP TP vrátane stručného zhrnutia vypracovaného v anglickom jazyku do jedného mesiaca od ukončenia procesu hodnotenia.
* RO OP TP posúdi relevantnosť odporúčaní navrhnutých v záverečnej hodnotiacej správe a prijme opatrenia na zvýšenie efektívnosti hodnotených procesov a zabezpečenie plnenia a splnenia prijatých opatrení.
* RO OP TP vkladá informáciu o ukončenom hodnotení do centrálnej databázy vykonaných hodnotení spolu so zisteniami a s odporúčaniami navrhnutými hodnotiteľmi a odpočtom ich plnenia.
* RO OP TP vypracuje a predloží CKO v termíne do 31. marca každého kalendárneho roka v rámci programového obdobia 2014 – 2020 Súhrnnú správu o aktivitách hodnotenia a výsledkoch hodnotení OP TP za predchádzajúci kalendárny rok, ktorá obsahuje najmä:
1. názov RO príslušného OP,
2. informáciu o personálnom zabezpečení hodnotení OP/,
3. informáciu o aktivitách hodnotenia,
4. rozpracované aktivity,
5. zrealizované aktivity,
6. nezrealizované aktivity,
7. stručné zhodnotenie sledovaného obdobia,
8. prílohu s opisom vykonaných hodnotení a odpočtu implementácie jednotlivých odporúčaní.
* Zástupca RO OP TP je členom Pracovnej skupiny pre hodnotenie zriadenej CKO.
* RO OP TP zabezpečuje prehlbovanie kvalifikácie manažérov hodnotenia prostredníctvom priebežného odborného vzdelávania.

RO OP TP bol do troch mesiacov od dátumu oznámenia rozhodnutia EK o prijatí programu členskému štátu povinný zriadiť MV pre OP TP.

MV pre OP TP schvaľuje Plán hodnotení OP TP a sleduje v súlade s čl. 49 ods. 2 všeobecného nariadenia plnenie Plánu hodnotení OP TP a v prípade potreby sa vyjadruje k hodnoteniu programu a odpočtu zapracovania jeho požiadaviek.

### Začlenenie partnerov do procesov hodnotenia

Partneri sú do procesu hodnotenia zapojení prostredníctvom členstva v MV pre OP TP, ktorého zloženie je založené na princípe partnerstva.

Relevantní partneri môžu požiadať RO OP TP o funkciu pozorovateľa v MV pre OP TP a prostredníctvom nej sa zapájať do procesu hodnotenia.

Taktiež budú partneri zapojení do procesu hodnotenia prostredníctvom pracovnej skupiny pre hodnotenie OP TP, ktorú RO OP TP v prípade potreby zriadi.

### Indikatívny časový rozvrh hodnotení a poskytovania informácií

Jednotlivé hodnotenia v rámci Plánu hodnotení OP TP sú plánované tak, aby zohľadnili povinnosti a potreby RO OP TP, a tiež reflektovali na predpokladaný stav implementácie OP TP. Vychádzajú z plánovanej realizácie jednotlivých intervencií a očakávanej dĺžky realizácie jednotlivých projektov OP TP. Plán hodnotení OP TP zohľadňuje všetky povinnosti RO OP TP, ktoré zahŕňajú proces hodnotenia. Jednotlivé hodnotenia sú plánované v dostatočnom časovom predstihu tak, aby ich závery, výsledky a zistenia mohli byť použité pri príprave príslušných správ, a to najmä:

* Súhrnná správa o aktivitách hodnotenia a výsledkoch hodnotení OP TP za predchádzajúci kalendárny rok, ktorú predkladá RO OP TP do 31. marca každého kalendárneho roku, počnúc rokom 2016 na CKO, ktoré následne vypracuje Súhrnnú správu o aktivitách hodnotenia a výsledkoch hodnotení EŠIF za predchádzajúci kalendárny rok v termíne do 31. mája kalendárneho roka. Súhrnná správa bude obsahovať najmä proces zabezpečenia výkonu hodnotení, prehľad aktivít hodnotenia, výsledky hodnotení a ich implementáciu, personálne zabezpečenie hodnotení a informácie o odporúčaniach hodnotiteľov z vykonaných hodnotení.
* Výročné správy o vykonávaní programu v súlade s čl. 50 všeobecného nariadenia, ktoré predkladá RO OP TP od roku 2016 až do roku 2023 vrátane za predchádzajúci rozpočtový rok. Vo výročných správach o vykonávaní programu sa podávajú kľúčové informácie o vykonávaní OP TP a jeho priorít na základe finančných údajov, spoločných ukazovateľov a programovo špecifických ukazovateľov a kvantifikovaných cieľových hodnôt vrátane prípadných zmien v hodnote ukazovateľov výsledkov. Poskytnuté údaje sa týkajú hodnôt ukazovateľov úplne vykonaných operácií a, ak je to so zreteľom na štádium vykonávania možné, aj vybraných operácií. Uvádza sa v nich aj súhrn zistení všetkých hodnotení programu, ktoré sa stali dostupnými v predchádzajúcom rozpočtovom roku, všetky problémy, ktoré ovplyvňujú výkonnosť programu, a prijaté opatrenia. Vo výročnej správe o vykonávaní, ktorá sa má predložiť v roku 2016, sa môžu v relevantných prípadoch uviesť aj opatrenia, ktoré boli prijaté s cieľom splniť ex ante kondicionality.
* Správy o pokroku v súlade s čl. 52 všeobecného nariadenia. Členský štát do
31. augusta 2017 predloží Komisii správu o pokroku pri vykonávaní partnerskej dohody k 31. decembru 2016 a do 31. augusta 2019 správu o pokroku pri vykonávaní partnerskej dohody k 31. decembru 2018.
* Správa o vykonaných hodnoteniach v programovom období 2014 – 2020 za OP TP, ktorá bude obsahovať hlavné zistenia hodnotení uskutočnených počas programového obdobia 2014 - 2020 a hlavné výstupy a výsledky operačného programu, ako aj pripomienky k predloženým informáciám v súlade s čl. 114 (2) všeobecného nariadenia. RO OP TP predloží EK Správu o vykonaných hodnoteniach v programovom období 2014 – 2020 za OP TP do 31. decembra 2022.

### Indikatívny finančný rozpočet

V súlade s čl. 54 (2) všeobecného nariadenia poskytne členský štát potrebné prostriedky na vypracovanie hodnotení.

Indikatívna alokácia na vykonanie hodnotení definovaných v Pláne hodnotení OP TP predstavuje 950 000 EUR. Pri stanovení indikatívnej alokácie RO OP TP vzal do úvahy formy jednotlivých hodnotení, metódy hodnotení a zber potrebných údajov, ako aj ostatné relevantné faktory, ktoré ovplyvňujú cenu jednotlivých hodnotení.

V súlade s čl. 54 (3) všeobecného nariadenia hodnotenia vypracúvajú interní alebo externí odborníci, ktorí sú funkčne nezávislí od orgánov zodpovedných za vykonávanie programu. Mzdové náklady interných odborníkov, náklady na ich vzdelávanie a technické vybavenie nie sú zahrnuté vo výške indikatívnej alokácie, nakoľko všetky tieto náklady budú financované z iných aktivít v rámci OP TP.

Indikatívny zoznam jednotlivých hodnotení sa nachádza v kapitole 3. 4 Indikatívny zoznam hodnotení.

### Budovanie administratívnych kapacít

RO OP TP v súlade s čl. 56 (2) všeobecného nariadenia, zabezpečí pre realizáciu hodnotení OP TP primerané hodnotiace kapacity.

*Interní experti*

V programovom období 2007 – 2013 úlohy RO OP TP v oblasti hodnotenia vykonával odbor monitorovania a hodnotenia zahraničnej finančnej pomoci, sekcie CKO. V programovom období 2014 – 2020 je RO OP TP organizačne odčlenený od CKO, došlo k navýšeniu administratívnych kapacít priamo na RO OP TP a k vytvoreniu 1 štandardizovanej pozície manažéra pre hodnotenie OP TP priamo na RO OP TP. Na základe doterajších skúseností je 1 štandardizovaná pozícia manažéra pre hodnotenie OP TP vzhľadom na rozsah plánovaných aktivít dostatočná, avšak v prípade potreby je v priebehu programového obdobia 2014 – 2020 možné počet administratívnych kapacít ešte navýšiť.

V rámci kvalitatívneho posilnenia hodnotiacich kapacít RO OP TP bude vzdelávanie manažérov pre hodnotenie OP TP zabezpečené prostredníctvom priebežného odborného vzdelávania. Zvyšovanie kvalifikácie manažérov pre hodnotenie OP TP bude prebiehať najmä prostredníctvom nasledovných aktivít:

* účasťou na odbornom vzdelávaní v rámci centrálneho systému vzdelávania zameranom na oblasť hodnotení,
* účasťou na odborných školeniach, vzdelávacích podujatiach, seminároch, konferenciách, workshopoch a iných informačných a vzdelávacích aktivitách zameraných na oblasť hodnotení a organizovaných národnými a zahraničnými vzdelávacími organizáciami a pod.,
* účasťou na odborných školeniach, vzdelávacích podujatiach, seminároch, konferenciách, workshopoch a iných informačných a vzdelávacích aktivitách zameraných na oblasť hodnotení a organizovaných EK,
* účasťou na odborných školeniach, vzdelávacích podujatiach, seminároch, konferenciách, workshopoch a iných informačných a vzdelávacích aktivitách, ktorých cieľom je výmena skúseností v oblasti hodnotenia,
* výmenou skúseností v oblasti hodnotenia s pracovníkmi iných riadiacich orgánov vykonávajúcich hodnotenia v SR alebo iných členských štátoch EÚ alebo so zástupcami EK,
* spoluprácou s externými hodnotiteľmi, resp. s expertmi v oblastiach, ktoré sú predmetom hodnotení a vzájomná výmena skúseností,
* samoštúdium.

V súlade s čl. 54 (3) všeobecného nariadenia bude zabezpečená funkčná nezávislosť interných manažérov pre hodnotenie OP TP a externých hodnotiteľov OP TP.

Interné hodnotenie vykoná manažér pre hodnotenie OP TP pri dodržaní podmienky funkčného oddelenia výkonu činností hodnotenia od činností spojených s implementáciou a monitorovaním OP TP, minimálne na úrovni pracovnej pozície.

*Externí experti*

Externí experti budú obstaraní v súlade so zákonom č. 25/2006, resp. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. V rámci podmienok účasti budú stanovené odborné požiadavky v oblasti hodnotenia na externých expertov tak, aby bola zabezpečená maximálna možná kvalita a profesionalita hodnotení.

Externé hodnotenie bude vykonávané externými expertmi alebo inou organizáciou (fyzickou alebo právnickou osobou), ktorá musí byť funkčne nezávislá od RO OP TP, teda nezávislá od riadenia a implementácie OP TP. Externý hodnotiteľ garantuje RO TP nezávislosť pri hodnotení. Externá forma hodnotenia môže poskytnúť RO OP TP skúsenosti, poznatky a kapacity, ktorými nedisponuje. Externý hodnotiteľ musí vykonávať hodnotenie v súlade s legislatívou SR a EK a ďalšími podpornými dokumentmi. Externý hodnotiteľ musí byť dostatočne oboznámený s OP TP.

Externé hodnotenie budú koordinovať manažéri pre hodnotenie OP TP odboru riadenia OP TP.

### Zverejnenie a využitie hodnotení

V súlade s čl. 54 (4) všeobecného nariadenia sa všetky hodnotenia sprístupnia verejnosti.

Plán hodnotení OP TP a všetky hodnotenia vykonané v rámci OP TP, v zmysle Plánu hodnotení OP TP, resp. ad hoc potrieb RO OP TP budú sprístupnené verejnosti a budú uverejnené na webovom sídle RO OP TP (hodnotenia, ktoré budú len financované z OP TP budú uverejnené na webových sídlach gestorov príslušných hodnotení). Každé hodnotenie bude obsahovať stručné zhrnutie v anglickom jazyku, čo umožní informovanosť a výmenu skúseností aj s ostatnými členskými štátmi.

V zmysle čl. 56 (3) všeobecného nariadenia MV pre OP TP preskúma všetky hodnotenia a zašle ich EK.

V zmysle Systému riadenia EŠIF CKO zriadi na svojom webovom sídle [www.partnerskadohoda.sk](http://www.partnerskadohoda.sk) verejne dostupnú Centrálnu databázu vykonaných hodnotení (záverečných hodnotiacich správ, kde budú zverejnené záverečné hodnotiace správy z interných a externých hodnotení vrátane stručného zhrnutia vypracovaného v anglickom jazyku.

Hlavnou úlohou vykonaných hodnotení OP TP je poskytnúť informácie o účinnosti a efektívnosti implementácie OP TP, plnení stanovených cieľov na úrovni prioritných osí a špecifických cieľov OP TP a nastavených systémoch riadenia a kontroly. Výsledky hodnotení sú významným nástrojom slúžiacim RO OP TP najmä tak, aby na základe externého nezávislého pohľadu mohol odstrániť prípadné nedostatky, resp. predchádzať ohrozeniam v implementácii OP TP.

Vykonané hodnotenia OP TP slúžia taktiež pre potreby MV pre OP TP, ktorý v nadväznosti na čl. 49 všeobecného nariadenia monitoruje a využíva výsledky hodnotení OP TP pri prijímaní rozhodnutí týkajúcich sa napríklad navrhovaných revízií OP TP.

Závery, výsledky a zistenia z vykonaných hodnotení OP TP budú tiež použité pri príprave rôznych správ uvedených v kapitole 3. 3. 3. Indikatívny časový rozvrh hodnotení a poskytovania informácií.

Vykonané hodnotenia OP TP, závery, výsledky a zistenia z nich slúžia aj pre EK, ktorá ich využíva ako podklad pre prípravu rôznych správ týkajúcich sa programov EŠIF, ktoré EK vypracováva v zmysle čl. 50 a čl. 53 všeobecného nariadenia.

### Stratégia riadenia kvality hodnotiaceho procesu

Za kvalitu hodnotení vykonaných v rámci OP TP, v zmysle Plánu hodnotení OP TP, resp. ad hoc potrieb zodpovedá RO OP TP (za kvalitu hodnotení, ktoré budú len financované z OP TP zodpovedajú gestori príslušných hodnotení).

Kvalita hodnotení vykonaných v rámci OP TP je závislá na kvalite jednotlivých zložiek celého procesu hodnotenia.

EK vypracovala pre programové obdobie 2014 – 2020 príručky, resp. odporúčania pre realizáciu procesu hodnotenia. Ide najmä o nasledovné dokumenty, ktoré bude RO OP TP zohľadňovať pri realizácii hodnotení v rámci OP TP:

* Guidance document for Programming period 2014 – 2020 Monitoring and Evaluation of European Cohesion Policy, European Regional Development Fund and Cohesion Fund[[5]](#footnote-5)
* Guidance document for Programming period 2014 – 2020 Monitoring and Evaluation of European Cohesion Policy, European Social Fund[[6]](#footnote-6)
* Guidance document on Evaluation Plans (Terms of reference for Impact evaluations, Guidance on Quality Management of External Evaluations)[[7]](#footnote-7)

V súvislosti s prípravou kvalitných zadávacích podmienok EK vo svojom usmernení týkajúcom sa Plánov hodnotenia (Guidance Document on Evaluation Plans ) uvádza v prílohách č.1 a č. 2 základný rámec na tvorbu Zadávacích podmienok na hodnotenie, ako aj na prípravu a riadenie kvalitných hodnotení, ktorým sa bude RO OP TP riadiť pri procese hodnotenia.

V zmysle vyššie uvedených dokumentov bude RO OP TP pri realizácii hodnotení OP TP uplatňovať nasledovné štandardy kvality hodnotenia:

* plánovanie hodnotení – musia byť zohľadnené povinnosti a potreby RO OP TP, a tiež predpokladaný stav implementácie programu, musia byť plánované v dostatočnom časovom predstihu tak, aby ich závery, výsledky a zistenia mohli byť použité pri príprave príslušných správ;
* zrozumiteľnosť, koherentnosť cieľov hodnotení – ich zrozumiteľnosť a logickosť;
* primerané zadávacie podmienky - musia byť vypracované tak, aby nebolo potrebné upravovať ich;
* výber hodnotiteľa – externý hodnotiteľ musí byť obstaraný v súlade so zákonom č. 25/2006, resp. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. V rámci podmienok účasti musia byť stanovené odborné požiadavky v oblasti hodnotenia na externých expertov tak, aby bola zabezpečená maximálna možná kvalita a profesionalita hodnotení;
* efektívna komunikácia a spätná väzba - hodnotiteľ musí mať možnosť komunikovať a viesť dialóg s kompetentnými osobami, medzi partnermi musí fungovať spätná väzba, čo v konečnom dôsledku skvalitní hodnotenie;
* dostupnosť a kvalita údajov a informácií - je nevyhnutné, aby bol vytvorený fungujúci monitorovací systém obsahujúci kvalitné a kompletné údaje a informácie, tak aby mohli byť poskytnuté v čo najkratšom možnom čase;
* profesionálne riadenie hodnotenia - hodnotiaci tím má byť profesionálne riadený a má mať vytvorené primerané podmienky pre vykonávanie hodnotenia;
* účinné poskytovanie informácií o realizovaných hodnoteniach - hodnotiace správy a výsledky hodnotenia majú byť poskytnuté relevantným subjektom, ktorých sa hodnotenie dotýka tak, aby vedeli vhodne reagovať na zistenia vyplývajúce z hodnotení, resp. zapracovať odporúčania;
* účinné šírenie informácií o realizovaných hodnoteniach – hodnotiace správy a výsledky hodnotenia majú byť poskytnuté relevantným subjektom, partnerom, verejnosti tak, aby podporovali a prispievali k výmene skúseností.

## Indikatívny zoznam hodnotení

Vzhľadom na špecifický charakter OP TP, nerelevanciu OP TP k tematickým cieľom a investičným prioritám, sa v prípade OP TP nebude vykonávať hodnotenie dopadov.

Indikatívny zoznam hodnotení OP TP (ďalej len „zoznam hodnotení OP TP“) obsahuje v zmysle MP CKO č. 20 a so zohľadnením špecifického charakteru OP TP prehľad nasledovných povinných hodnotení:

* hodnotenie plnenia stanovených cieľov pri každej prioritnej osi OP minimálne raz za programové obdobie 2014 – 2020 vo väzbe na čl. 56(3) všeobecného nariadenia,
* hodnotenia na posúdenie účinnosti a fyzickej a finančnej efektívnosti OP TP v súvislosti s cieľmi stratégie EÚ 2020 na zabezpečenie inteligentného, udržateľného a inkluzívneho rastu vo väzbe na čl. 54 a čl. 56 všeobecného nariadenia.

Zoznam hodnotení OP TP je ďalej v zmysle MP CKO č. 20 vypracovaný minimálne v nasledovnej štruktúre a obsahuje nasledovné informácie:

* názov hodnotenia,
* predmet a zdôvodnenie potreby hodnotenia,
* požadované údaje a zdroj údajov - identifikácia údajov pre potreby hodnotenia a zdrojov získavania týchto údajov v súlade s čl. 54 (2) všeobecného nariadenia a s ex ante kondicionalitou o štatistických systémoch a výsledkových ukazovateľoch,
* základné hodnotiace otázky - obsahuje základné hodnotiace otázky pre jednotlivé hodnotenia s prepojením na vhodné metódy hodnotenia. Hodnotiace otázky budú podrobnejšie rozpracované, aktualizované alebo doplnené v zadávacích podmienkach vo väzbe na aktuálny stav implementácie OP TP,
* návrh metód - na základe charakteru hodnotenia a vo väzbe na predmet a cieľ hodnotenia, napr. kvalitatívne hodnotenie založené na teórii, (rozhovory, dotazníky, prípadové štúdie, prehľad literatúry, a pod.) alebo kvantitatívne (kontrafaktuálne hodnotenie, cost-benefit analýza, resp. ďalšie štatistické a kvantitatívne metódy),
* časový harmonogram - predpokladaný termín realizácie. Pri stanovení dĺžky realizácie je potrebné zohľadniť rozsah hodnotenia, zvolené metódy, verejné obstarávanie, zber údajov a pod.,
* rozpočet - indikatívny rozpočet pre vykonanie jednotlivých hodnotení. Pri stanovení rozpočtu sa zohľadňuje forma, metódy, dĺžka samotného hodnotenia, verejné obstarávanie a pod.,
* forma (interná/externá/kombinovaná) - informáciu o internej alebo externej forme, resp. o kombinovanej forme hodnotenia vo väzbe na  čl. 54 (3) všeobecného nariadenia. Hodnotenie OP vykonávané kombinovanou formou vykonávajú interní zamestnanci RO alebo zamestnanci iného útvaru, v organizačnej pôsobnosti ktorého je RO, s využitím externej podpory.

Zoznam hodnotení OP TP je vypracovaný v súlade so zásadami hospodárnosti, efektívnosti, účelnosti a účinnosti, nakoľko náklady vynaložené v súvislosti s vypracovaním predmetných hodnotení podliehajú pravidlám podľa §3 ods. 1 písm. h) zákona č. 292/2014.

Zoznam hodnotení OP TP nemá reštriktívnu úlohu, a preto je možné v priebehu roka vykonať ad hoc hodnotenia OP TP, prioritných osí OP TP, špecifických cieľov resp. iných oblastí ako napr. hodnotenia zamerané na administratívne kapacity, nastavenie indikátorov, ich cieľov, príspevok OP TP, hodnotenie implementácie, ex post hodnotenie OP TP, ex ante hodnotenie pre nasledujúce programové obdobie a pod., ktoré si vyžiada vzniknutá situácia, resp. potreba.

Tabuľka č. 2 Indikatívny zoznam hodnotení

| **Názov hodnotenia** | **Predmet, cieľ a zdôvodnenie potreby hodnotenia** | **Požadované údaje**  | **Zdroje údajov** | **Základné hodnotiace otázky** | **Návrh metód**  | **Časový harmonogram** | **Rozpočet****(EUR)** | **Forma** |
| --- | --- | --- | --- | --- | --- | --- | --- | --- |
| **Ex post hodnotenie OP TP 2007 - 2013** | 1. ***Predmetom hodnotenia*** bude ex post hodnotenie OP TP.
2. ***Cieľom hodnotenia*** bude zhodnotiť implementáciu OP TP 2007 – 2013, dosiahnutie stanovených cieľov a navrhnutie prípadných opatrení pre OP TP 2014 – 2020.
3. ***Zdôvodnenie hodnotenia:*** Hodnotenie bude vykonané pre potreby efektívnejšej implementácie OP TP 2014 – 2020. Po ukončení obdobia oprávnenosti výdavkov programového obdobia 2007 – 2013 31. 12. 2015 bude k dispozícii dostatok údajov, aby bolo možné zhodnotiť implementáciu OP TP 2007 – 2013 a dosiahnutie stanovených cieľov.
 | * merateľné ukazovatele
* finančné údaje a ukazovatele
* zásadné a podstatné skutočnosti ohľadne implementácie OP TP
* údaje na úrovni projektov
* projektové merateľné ukazovatele
* certifikačné, auditné a kontrolné zistenia
 | * ITMS
* RO OP TP
* výročné správy OP TP 2007 - 2013
* monitorovacie správy
* prijímatelia NFP
* protokoly s výsledkami auditov, kontrol, certifikačných overovaní
 | * Boli dosiahnuté a naplnené stanovené ciele OP TP 2007 – 2013?
* Ak nie, aké sú príčiny ich nedosiahnutia a nenaplnenia?
* Boli dosiahnuté a stanovené hodnoty merateľných ukazovateľov?
* Ak nie, aké sú príčiny ich nedosiahnutia?
* Boli finančné prostriedky OP TP 2007 – 2013 kontrahované a čerpané efektívne a účinne?
* Bola implementácia OP TP opodstatnená, efektívna a účinná?
* Aké sú odporúčania a poučenia pre implementáciu OP TP 2014 – 2020?
 | * Analýza administratívnych dát
* Procesná analýza
* Komparatívna/porovnávacia analýza
* Prieskum
 | 10/2016 – 01/2017 | 200 000,00 | Strategické ex post hodnotenie vykonané externou formou |
| **Pravidelné ročné Hodnotenie plnenia cieľov na úrovni prioritných osí a špecifických cieľov OP TP (priebežné hodnotenie OP TP)** | 1. ***Predmetom hodnotenia*** bude priebežné hodnotenie OP TP.
2. ***Cieľom hodnotenia*** bude identifikovať riziká ovplyvňujúce implementáciu OP TP a dosahovanie cieľov OP TP a navrhnúť prípadné opatrenia.
3. ***Zdôvodnenie potreby hodnotenia:***
* Hodnotenie bude vykonané pre potreby efektívnejšej implementácie OP TP 2014 – 2020
* Podklad pre prípadný návrh revízie OP TP
* Podklad pre Správu o stave implementácie EŠIF
* Podklad pre výročné a záverečnú správu o vykonávaní OP TP
 | * merateľné ukazovatele (výstupu a výsledku)
* finančné údaje a ukazovatele
* zásadné a podstatné skutočnosti ohľadne implementácie OP TP
* Monitorovacie správy
* údaje na úrovni projektov
* projektové merateľné ukazovatele
* iné údaje.
 | * ITMS 2014+
* RO OP TP, Monitorovacie správy
* prijímatelia NFP
 | * Aké je priebežné dosiahnuté plnenie merateľných ukazovateľov OP TP?
* Aké je priebežné dosiahnuté napĺňanie cieľov na úrovni prioritných osí a špecifických cieľov OP TP?
* Existuje na základe doterajšieho vývoja riziko nenaplnenia cieľových hodnôt merateľných ukazovateľov OP TP?
* Existuje na základe doterajšieho vývoja riziko nenaplnenia cieľov na úrovni prioritných osí a špecifických cieľov OP TP?
* Aká je priebežne dosiahnutá úroveň kontrahovania finančných prostriedkov OP TP?
* Aká je priebežne dosiahnutá úroveň čerpania finančných prostriedkov OP TP?
* Existuje riziko dekomitmentu v súvislosti s pravidlom n+3?
* Boli doteraz vynaložené prostriedky efektívne využité a zodpovedajú vynaložené finančné prostriedky dosiahnutým výstupom?
* Aké sú odporúčania pre zlepšenie implementácie OP TP?
* Boli zapracované odporúčania pre zlepšenie implementácie OP TP z predchádzajúceho pravidelného ročného hodnotenia vykonaného  v roku n-1?
 | * Analýza administratívnych dát
* Procesná analýza
* Komparatívna/porovnávacia analýza
* Prieskum
 | 1. 02/2017 – 04/2017
2. 02/2018 – 05/2018
3. 02/2019 – 05/2019
4. 02/2020 – 05/2020
5. 02/2021 – 05/2021
6. 02/2022 – 05/2022
7. 02/2023 – 05/2023
8. 02/2024 – 05/2024
 | 80 000,00 (1x pravidelné ročné hodnotenie) | Strategické priebežné hodnotenie vykonané externou formou |
| **Strategické hodnotenie systému riadenia a kontroly OP TP z pohľadu efektívnosti a účinnosti jeho fungovania** | 1. ***Predmetom hodnotenia*** bude posúdenie účinnosti, fyzickej a finančnej efektívnosti OP TP.
2. ***Cieľom hodnotenia*** bude posúdenie účinnosti, fyzickej a finančnej efektívnosti OP TP, príslušných administratívnych kapacít. Hodnotenie pomôže RO OP TP identifikovať nedostatky, riziká a slabé miesta implementácie OP TP, resp. navrhnúť opatrenia na ich odstránenie. Cieľom hodnotenia bude taktiež minimalizácia auditných, certifikačných a kontrolných zistení , taktiež prípadných finančných korekcií a nezrovnalostí.
3. ***Zdôvodnenie hodnotenia:***
* Hodnotenie bude vykonané pre potreby efektívnejšej implementácie OP TP 2014 – 2020
* V roku 2020 bude k dispozícii dostatočné množstvo reálnych skúseností s fungovaním systému riadenia a kontroly, vykonaných auditov, kontrol a certifikačných overovaní, na základe ktorých bude možné identifikovať nedostatky a navrhnúť príslušné opatrenia na ich odstránenie. Vykonanie hodnotenia v roku 2020 poskytuje RO OP TP dostatočný časový priestor do konca programového obdobia, aby v prípade potreby prostredníctvom prípadných navrhnutých opatrení bolo možné dosiahnuť stanovené ciele na úrovni prioritných osí a špecifických cieľov OP TP.
* Hodnotenie bude vykonávané v zmysle čl. 54 a 56 všeobecného nariadenia.
 | * postupy a procesy RO OP TP, vrátene termínov jednotlivých procesov
* certifikačné, auditné a kontrolné zistenia
* údaje o jednotlivých projektoch
* iné údaje

  | * riadiaca dokumentácia OP TP
* ITMS 2014+
* RO OP TP
* Monitorovacie správy
* prijímatelia NFP
* protokoly s výsledkami auditov, kontrol, certifikačných overovaní
 | * Aká je efektívnosť a účinnosť fungovania systému riadenia a kontroly OP TP?
* Aké sú ohrozenia (slabé miesta) v nastaveniach systému riadenia a kontroly OP TP a čo ich spôsobuje?
* Aké sú príležitosti a silné (pozitívne) stránky v nastaveniach systému riadenia a kontroly OP TP?
* Priniesol systém riadenia a kontroly OP TP 2014 - 2020 pozitívne zlepšenia v implementácii OP TP oproti predchádzajúcemu programovému obdobiu 2007 – 2013? Ak áno, aké?
* Aké sú odporúčania na zvýšenie efektívnosti a účinnosti fungovania systému riadenia a kontroly OP TP?
 | * Procesná analýza
* Komparatívna/porovnávacia analýza
* Rozhovory
* Dotazníkový prieskum
 | 01/2020 – 06/2020 | 110 000,00 | Strategické priebežné hodnotenie vykonané externou formou  |

## Schvaľovanie a aktualizácia plánu hodnotení

RO OP TP predkladá Plán hodnotení OP TP na posúdenie CKO pred jeho predložením MV pre OP TP.

V súlade s čl. 114(1) všeobecného nariadenia predkladá RO OP TP Plán hodnotení OP TP na schválenie MV pre OP TP do 12 mesiacov od prijatia OP TP. OP TP bol prijatý vykonávacím rozhodnutím Európskej komisie č. C (2014) 9945 zo dňa 15. decembra 2014.

RO OP TP aktualizuje Plán hodnotení OP TP podľa reálnej potreby RO pri implementácii OP, a to formou jeho doplnenia, preformulovania, vypustenia hodnotení alebo textu. Štruktúra a forma aktualizovaného Plánu hodnotení OP TP je rovnaká ako v prípade schváleného Plánu hodnotení OP TP pre programové obdobie 2014 – 2020. Aktualizovaný Plán hodnotení OP TP schvaľuje MV pre OP TP v súlade s čl. 110 (2c) všeobecného nariadenia. Následne RO OP TP zasiela CKO informáciu o schválenom aktualizovanom Pláne hodnotení OP TP prostredníctvom e-mailu na adresu hodnotenie.cko@vicepremier.gov.sk.

Návrh plánu hodnotení na programové obdobie 2014 – 2020 a každú aktualizáciu jednotlivých plánovaných hodnotení má možnosť pripomienkovať, doplniť, resp. pozmeniť pracovná skupina pre hodnotenie OP TP, ak bude v prípade potreby zriadená, vecne príslušné útvary, partneri a pod.

## Vyhodnotenie plnenia plánu hodnotení

RO OP TP v súlade s čl. 110 (1b) všeobecného nariadenia predkladá vyhodnotenie Plánu hodnotení OP TP minimálne raz za rok MV pre OP TP, ktorý preskúma prijaté opatrenia vzhľadom k zisteniam hodnotení.

RO OP TP nie je povinný predložiť na MV pre OP TP informáciu o realizovaných hodnoteniach a ich výsledkoch ako samostatný dokument v takom prípade, ak sa na zasadnutí prerokovávajú dokumenty obsahujúce informáciu o stave hodnotenia (napr. výročná správa o vykonávaní OP TP a pod).

RO OP TP predkladá CKO každoročne do 31. marca nasledujúceho kalendárneho roku Súhrnnú správu o aktivitách hodnotenia a výsledkoch hodnotení za OP TP za predchádzajúci kalendárny rok. Súčasťou tejto správy je aj odpočet implementácie odporúčaní z vykonaných hodnotení.

V súlade s čl. 114(2) všeobecného nariadenia predloží RO OP TP do 31. 12. 2022 EK súhrnnú správu o vykonaných hodnoteniach v programovom období 2014 – 2020 za OP TP, ktorá bude obsahovať hlavné zistenia z hodnotení realizovaných v programovom období 2014 – 2020.

## Metódy hodnotení

Hodnotenie je dôležitým prvkom v programovom cykle. Existuje rad metód a techník, ktoré je možne využiť pre dosiahnutie stanovených cieľov hodnotenia. Výber vhodnej metódy závisí od predmetu, cieľa, účelu hodnotenia, štádia programového obdobia, vývoja intervencie, typu hodnotenia a pod.

Vzhľadom na špecifický charakter OP TP, nerelevanciu OP TP k tematickým cieľom a investičným prioritám sa v prípade OP TP nebude vykonávať hodnotenie dopadov.

S výnimkou ex post hodnotenia OP TP 2007 – 2013 budú hodnotenia OP TP prebiehať ako strategické priebežné hodnotenia. Strategické priebežné hodnotenia OP TP budú hodnotiť vývoj OP TP na základe priebehu implementácie OP TP, plnenie cieľov na úrovni prioritných osí a špecifických cieľov OP TP a fungovanie systému riadenia a kontroly OP TP.

Pri hodnoteniach budú využité najmä nasledovné metódy:

* analýza administratívnych dát,
* procesná analýza,
* komparatívna/porovnávacia analýza,
* prieskum.

Na základe výmeny skúseností, aktuálneho vývoja, resp. trendov v oblasti hodnotenia, uvedené metódy môžu byť doplnené aj o iné vhodné metódy definované v zadaní hodnotení. Taktiež môžu byť doplnené na základe odbornej praxe a skúseností hodnotiteľov.

## Zber údajov

Úspešné realizovanie hodnotení OP TP si vyžaduje nielen správne zvolené metódy ale aj dostupné a kvalitné údaje.

RO OP TP zabezpečí systematický zber údajov od začiatku programového obdobia tak, aby kvalitné údaje boli k dispozícii hodnotiteľovi v čase hodnotenia.

Pre potreby hodnotení OP TP sú zdrojmi údajov najmä:

* ITMS 2014+,
* RO OP TP,
* monitorovacie správy,
* údaje o jednotlivých projektoch,
* prijímatelia NFP,
* protokoly s výsledkami auditov, kontrol, certifikačných overovaní,
* realizované prieskumy, analýzy a hodnotenia,
* dotazníky, rozhovory, prieskumy.

RO OP TP je povinný zabezpečiť ochranu spracovávaných osobných údajov a citlivých údajov v súlade s:

* smernicou 95/46/ES o ochrane fyzických osôb pri spracovaní osobných údajov a voľnom pohybe týchto údajov ,
* nariadením (ES) č. 45/2001 o ochrane jednotlivcov so zreteľom na spracovanie osobných údajov inštitúciami a orgánmi EÚ a o voľnom pohybe takýchto údajov,
* Zákonom č. 122/2013 Z. z. o ochrane osobných údajov a o zmene a doplnení niektorých zákonov.

# Zoznam použitých skratiek

| **Skratka** | **Význam** |
| --- | --- |
| CKO | Centrálny koordinačný orgán |
| EFRR | Európsky fond regionálneho rozvoja |
| EK | Európska komisia |
| EP | Európsky parlament |
| ESF | Európsky sociálny fond |
| EŠIF | Európske štrukturálne a investičné fondy |
| EÚ | Európska únia |
| HP  | Horizontálne princípy |
| KF | Kohézny fond |
| EK | Európska komisia |
| MP  | Metodický pokyn |
| MP CKO č. 20 | Metodický pokyn Centrálneho koordinačného orgánu č. 20 k vypracovaniu plánu hodnotení operačných programov na programové obdobie 2014 – 2020 |
| MV  | Monitorovací výbor |
| MV pre OP TP  | Monitorovací výbor pre operačný program Technická pomoc na programové obdobie 2014 - 2020 |
| OP | Operačný program |
| OP TP | Operačný program Technická pomoc |
| PO | Prioritná os |
| RO | Riadiaci orgán |
| RO OP TP | Riadiaci orgán pre operačný program Technická pomoc |
| Systém riadenia EŠIF | Systém riadenia európskych štrukturálnych a investičných fondov pre programové obdobie 2014 – 2020 |
| ÚV SR | Úrad vlády Slovenskej republiky |

# Použitá literatúra

1. The Programming Period 2014-2020, Monitoring and Evaluation of European Cohesion Policy, Guidance Document on Evaluation Plans (March 2014), EC;
2. The Programming Period 2014-2020, Guidance Document on Monitoring and Evaluation, Concepts and Recommendations (March 2014), EC;
3. The Programming Period 2014-2020, Monitoring and Evaluation of European Cohesion Policy, Guidance Document on Ex ante evaluation (2012), EC;
4. Working Paper on Elements of strategic programming for the period 2014-2020
5. EVALSED The resource for the evaluation of Socio-Economic Development, Managing quality assurance and quality control;
6. Nariadenia Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006;
7. Systém riadenia európskych štrukturálnych a investičných fondov na programové obdobie 2014 – 2020, verzia 4, 31. 07. 2016, Centrálny koordinačný orgán – Úrad podpredsedu vlády SR pre investície a informatizáciu
8. Metodický pokyn CKO č. 20 pre programové obdobie 2014 – 2020, k vypracovaniu plánu hodnotení operačných programov na programové obdobie 2014 – 2020.
1. <http://ec.europa.eu/regional_policy/sources/docoffic/2014/working/wd_2014_en.pdf> [↑](#footnote-ref-1)
2. [http://ec.europa.eu/social /BlobServlet?docld=7884&langld=en](http://ec.europa.eu/social%20/BlobServlet?docld=7884&langld=en) [↑](#footnote-ref-2)
3. <http://ec.europa.eu/regional_policy/sources/docoffic/2014/working/evaluation_plan_guidance_en.pdf> [↑](#footnote-ref-3)
4. <http://ec.europa.eu/regional_policy/sources/docgener/evaluation/guide/guide_evalsed.pdf> [↑](#footnote-ref-4)
5. <http://ec.europa.eu/regional_policy/sources/docoffic/2014/working/wd_2014_en.pdf> [↑](#footnote-ref-5)
6. [http://ec.europa.eu/social /BlobServlet?docld=7884&langld=en](http://ec.europa.eu/social%20/BlobServlet?docld=7884&langld=en) [↑](#footnote-ref-6)
7. <http://ec.europa.eu/regional_policy/sources/docoffic/2014/working/evaluation_plan_guidance_en.pdf> [↑](#footnote-ref-7)